
บันทึกข้อความ
ส่วนราชการ  งานนโยบายและแผน  สำนักงานปลัด องค์การบริหารส่วนตำบลช่องไม้แก้ว โทร.๐-๗๗63-๐๒95                      
ที่   ชพ 75201/
วันที่    23   มิถุนายน  พ.ศ.2559            

เรื่อง   ขอความเห็นชอบร่างแผนพัฒนาสามปี (พ.ศ.2560 – 2562) จากสภาองค์การบริหารส่วนตำบลช่องไม้แก้ว
เรียน
ประธานสภาองค์การบริหารส่วนตำบลช่องไม้แก้ว
1.  เรื่องเดิม 

แผนพัฒนาสามปีขององค์การบริหารส่วนตำบล  มีลักษณะเป็นการกำหนดรายละเอียดแผนงาน/โครงการพัฒนาที่จัดทำขึ้นสำหรับปีงบประมาณแต่ละปี  ซึ่งมีความต่อเนื่องและเป็นแผนก้าวหน้าครอบคลุมระยะเวลาสามปี  โดยมีการทบทวนเพื่อปรับปรุงเป็นประจำทุกปี

การจัดทำแผนพัฒนาสามปีนั้น  เมื่อคณะกรรมการพัฒนาท้องถิ่นพิจารณาร่างแผนพัฒนาสามปี  แล้วให้ผู้บริหารท้องถิ่นเสนอร่างแผนพัฒนาสามปีต่อสภาองค์การบริหารส่วนตำบล  เพื่อให้ความเห็นชอบ  และผู้บริหารจึงพิจารณาอนุมัติและประกาศใช้แผนพัฒนาสามปี  ซึ่งแผนพัฒนาสามปีต้องจัดทำ/ทบทวนให้แล้วเสร็จภายในเดือนมิถุนายนก่อนงบประมาณประจำปี
2.  ข้อเท็จจริง
คณะกรรมการพัฒนาองค์การบริหารส่วนตำบลช่องไม้แก้ว  ได้ประชุมพิจารณาร่างแผนยุทธศาสตร์การพัฒนา  (พ.ศ.2560 – 2563)  เป็นที่เรียบร้อยแล้ว  เมื่อวันพุธ  ที่ 22  มิถุนายน  2559  ณ  ห้องประชุมองค์การบริหารส่วนตำบลช่องไม้แก้ว
3.  ระเบียบ/กฎหมาย
ระเบียบกระทรวงมหาดไทย  ว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.2548      
/ข้อเสนอ...
-2-
4.  ข้อเสนอเพื่อพิจารณา

เห็นควรนำร่างแผนยุทธศาสตร์การพัฒนา  (พ.ศ.2560 – 2563)  เสนอให้สภาองค์การบริหารส่วนตำบลช่องไม้แก้วพิจารณาให้ความเห็นชอบ  ในการประชุมสภาองค์การบริหารส่วนตำบลช่องไม้แก้ว  สมัยสามัญ          สมัยที่ 2/2559              

จึงเรียนมาเพื่อโปรดพิจารณาดำเนินการ
(นายวีระศักดิ์  สวัสดิ์วงศ์)

นายกองค์การบริหารส่วนตำบลช่องไม้แก้ว
…………………………………………………………

…………………………………………………………

           (นายไพบูลย์  ลาหนองแคน)
ประธานสภาองค์การบริหารส่วนตำบลช่องไม้แก้ว
